รู้อะไรไหม ฮิวโก
ลุงเอาแต่พูดเรื่องตัวเอง
หลานเล่าเรื่องหลานให้ฟังบ้างสิ
ว่าไง
หลานมีแฟนที่บ้านหรือยัง
มีเด็กผู้หญิงคนนึงชื่อนาตาเลีย
เธอไม่ใช่แฟนผม เราเป็นคู่หูทำแล็บด้วยกัน
- แต่มีอยู่วันนึง… - อือ
เธอขอยืมปากกาผม ทั้งๆ ที่เธอมีปากกาอยู่แล้ว
- หรือดินสอกดกันแน่นะ - ว้าว เรื่องราวน่าทึ่งมาก โดนใจสุดๆ
วันนั้นเป็นวันวาเลนไทน์ปี 1985
ไม่นะ เดี๋ยวสิ เรื่องผมยังไม่จบเลย
จบแล้ว
ในวันวาเลนไทน์ปี 1985
พวกเราทุกคนที่ลาส โคลินาสตื่นเต้นมาก
ของนำเข้าจากสหรัฐฯ ที่ดูไม่แพง และสร้างขึ้นโดยองค์กรกำลังรุกรานประเทศเรา
และทำให้มันเป็นเรื่องธรรมดาขึ้นทุกปีน่ะเหรอ
ไม่เอาละ ขอบใจ
วันวาเลนไทน์ก็เหมือนแฟรนไชส์ฟาสต์ฟู้ด ในรูปของเทศกาล
โอเค ไม่ใช่ทุกคนที่ตื่นเต้น
แม็กซิโมก็ทำหน้าแบบนี้ตอนที่ฉันบอกเขา
วันนี้ฉันไม่อยากเจออะไรเลี่ยนๆ
เขานี่น่ารักจัง
พวกเธอเดตกันมานานเท่าไรแล้ว เก้าวันได้ไหม
ใช่มั้ง
แปลกแฮะที่เธอรู้แต่ฉันไม่รู้
ใครจะไปนั่งนับวันที่คบกันแบบนั้นล่ะ
เก้าวัน
ผมชอบนั่งนับวันที่คบกัน
ยินดีด้วย "เพื่อนชาย"
คืนนี้คุณสองคนวางแผนอะไรปังๆ ไหม
เธอไม่ค่อยอินกับวันวาเลนไทน์
แต่แบบนี้ก็ง่ายสำหรับผมเลยถูกไหม
ไม่รู้สึกกดดัน
อือ แน่นอน
แล้วเธอล่ะ แชดจะทำอะไรพิเศษๆ ไหม
ไม่อะ เขาไม่ใช่คนแบบนั้นเท่าไร
คืนนี้เราจะอยู่บ้านกัน
ต้องดีแน่นอน
เฮ้ๆ
- ไง - เราทุกคนแฮปปี้ดี
ถึงแม้ฮูเลียกับลุงจะรู้สึกกระอักกระอ่วนอยู่ก็ตาม
แต่วันวาเลนไทน์จะทำให้ทุกอย่างถูกเผยออกมา
และมากกว่านั้นอีก
ก่อนจะหมดเวลา บางความสัมพันธ์จะทำให้สนิทกันมากขึ้น
บ้างก็เลิกรากันไป เพื่อกลับมารักกันมากกว่าเดิม
และบ้างก็ต้องจบลงตลอดกาล
ถามจริง นี่ลุงต้องทำให้ทุกอย่างดูลึกลับไปซะหมดเลยเหรอ
ไม่รู้สิ ลุงทำงั้นเหรอ
เล่าเรื่องมาเถอะน่า
คืองี้ วันวาเลนไทน์อาจทำให้คนมีคู่รู้สึกกดดันมาก
รวมทั้งคนที่แอบชอบกันด้วย
สนุกใช้ได้
มันน่าประทับใจสุดๆ และผมคุณไม่กระดิกสักนิดด้วย
หลังจากแอบกินกันหลายเดือน
ความสัมพันธ์ของไดแอนกับเฮกเตอร์ ก็มีบางอย่างที่เปลี่ยนไป
สำหรับคนนึง มันยังคงเป็นแค่การกินกันสนุกๆ ไม่คิดอะไร
แต่สำหรับอีกคนนี่สิ มันกลายเป็นอะไรที่มากกว่านั้นมาก
พวกพนักงานมากันแล้ว ออกด้านหลังนะ จะได้ไม่มีใครเห็นคุณ
ว่าแต่ว่า…
สุขสันต์วันวาเลนไทน์ครับ
แหวะ
- ฉันแอบคิดไปแป๊บนึงว่าคุณจริงจัง - ไม่อยู่แล้ว
แหวะมาก
- ออกด้านหลัง - อ้อ ครับ
(ถึง ไดแอน เป็นวาเลนไทน์ของผมนะ จุ๊บๆ)
ขณะเดียวกัน ก็เป็นวันสุดท้ายของลอเรนาที่อากาปุลโก
ก่อนกลับไปเมฮิกาลิ
ตั้งแต่เธอกับเมโมเริ่มคบกัน
พวกเขาพบว่ามันไม่มีทางเป็นไปได้เลย ที่จะอยู่กันสองต่อสอง
ห้ามจับมือ
แต่เมโมก็ยังมุ่งมั่นที่จะโน้มน้าวลูเป
ให้ปล่อยพวกเขาได้ใช้เวลาเย็นวันสุดท้าย อยู่ด้วยกันตามลำพัง
ลูเป
วันนี้ผมมาที่นี่เพื่อประกาศให้รู้ว่ารัก
- อิหยังวะ - ไม่ใช่คุณ ลอเรนาต่างหาก
หลานสาวคุณน่ะ…
พรุ่งนี้รักแท้ที่ยิ่งใหญ่ของผมจะจากไปแล้ว
ผมจึงมาขออนุญาตคุณให้เราได้ไปเดตกันสักครั้ง
ในวันแห่งความรักที่แสนพิเศษนี้
ห้ามตอบปฏิเสธผมเด็ดขาด
- ไม่ได้ - โอเค
ส่วนลุงก็ยังพยายามหาทาง
พิสูจน์ตัวเองให้ไดแอนเห็น
ลุงจึงตัดสินใจทำ มากกว่าแค่หนังสือพิมพ์ตามปกติของเธอ
นี่กาแฟกับหนังสือพิมพ์ของคุณครับ
และขนมปังแดนิช
และต้นไม้จิ๋วเพื่อให้ออฟฟิศคุณมีชีวิตชีวา
ลูกอมมินต์อีกห่อนึง
มีมัฟฟินด้วย เผื่อว่าคุณไม่ชอบแดนิช
ขอบคุณสำหรับของเยอะแยะพวกนี้นะ
อันที่จริงฉันมีงานสำคัญให้คุณทำ
หลายเดือนแล้ว ที่เราเสนอแพ็กเกจดีลักซ์วันวาเลนไทน์
ในห้องเพรสซิเด็นเชียลสวีทของเรา แต่ไม่มีใครจองเลย
จนกระทั่งเช้านี้
แล้วแพ็กเกจดีลักซ์วันวาเลนไทน์มีอะไรบ้างครับ
ตรงนี้แหละที่สนุก เพราะฉันไม่รู้
แต่จากราคาที่คุณกับคุณนายเทลเลอร์จ่ายมา มันควรต้องมีอะไรดีๆ
คุณอยากให้ผมไปคิดมาใช่ไหมครับ ผมรักวันวาเลนไทน์
ผมรักความรัก ผมรักแพ็กเกจ
วิเศษเลย
(ไดแอน เดวีส์ - ซีอีโอ)
ฉันรู้ว่านี่เป็นงานใหญ่ แต่ไม่ต้องห่วง คุณไม่ได้ทำงานนี้แค่คนเดียว
เอาละทั้งสองคน เติมความโรแมนติกให้ห้องสวีทนี้ได้เลย
ฉันจัดการห้องนี้นะ
ผมจะจัดการอีกห้องนึง
ขณะเดียวกันซาร่าก็ยังอกหักไม่หาย
เธอโทษยายของหลาน ที่ทำให้เธอต้องเลิกกับโรเบร์ตา
แต่แน่นอนว่าเธอพูดแบบนั้นไม่ได้ เธอเลยแสดงความโกรธออกมาแปลกๆ หน่อย
เสียงดังเกินไปแล้ว
เดี๋ยวแม่เบาเสียงทีวีให้
หมายถึงเสียงเคี้ยวของแม่ต่างหาก ดังเกินไปแล้ว
แม่กินกล้วยอยู่ แทบไม่ต้องเคี้ยวเลย
แต่ยังเสียงดังเหมือนปลวกกำลังแทะบ้านอยู่ดี
แม่ไม่ได้ยินอะไรเลย นี่หูแม่อยู่ใกล้ปากแม่ขนาดนี้
ค่อยยังชั่ว รู้สึกดีชะมัดที่มีตะขอ
เอสเตบัน มาคุยกับเราหน่อยสิ
สุขสันต์วันวาเลนไทน์
ทีนี้ก็ออกไปได้แล้ว
ออกไปเหรอ
ถ้าไม่ว่าอะไร ผมอยากทำดินเนอร์เซอร์ไพรส์คุณ
ผมจะทำปุลโป เอนาโมราโด
บ้าเอ๊ย จะเซอร์ไพรส์ซะหน่อย
ใช่แม่…
ออกไปได้แล้ว
ก็ได้
แต่แกต้องมากับแม่
แม่ต้องให้แกช่วย… แม่ยังไม่ได้เตรียมของอะไรให้เขา
นั่นแหละ ไปทั้งสองคนเลย…
ผมไม่อยากให้ใครเห็นขนมแฟลนรูปหัวใจที่ผมทำ
อีกแล้วเหรอเรา
เราจะไปแล้ว
ดอกไม้ ลูกโป่ง
แชมเปญ กลีบกุหลาบ
มันแย่จังเนอะ ว่าไหม
แย่สุดๆ
เราจะทำไงกันดี
สตรอว์เบอร์รีเคลือบช็อกโกแลต
ดอน ปาโบลเคยสอนผมพับผ้าเช็ดปากเป็นรูปหงส์
ผมเปลี่ยนผ้าเช็ดตัวสองผืน เป็นหงส์จูบกันบนเตียงได้
อ้อ แน่นอน ตอนนี้ฉันนึกภาพคุณกับคุณนายเทลเลอร์ออกเลย…
อะปะจะงู้ย หงส์ทำมาจากผ้าเช็ดตัวแน่ะ
บอกแล้วว่ามันต้องคุ้มกับเงินที่จ่ายไปแน่ๆ
ขอโทษทีที่มันเด็ดไม่เท่ากับ "สตรอว์เบอร์รีเคลือบช็อกโกแลต"
ทำไมระหว่างเรามันแปลกๆ แบบนี้นะ
เราอยู่ในห้องเดียวกันไม่ได้ด้วยซ้ำ
ฉันรู้ มันแปลกจริงๆ
ฉันคิดถึงตอนที่เราเป็นเพื่อนกัน
เกิดอะไรขึ้น
เรื่องที่เกิดขึ้นริมระเบียงไง…
เฮกเตอร์ขวัญใจสาวๆ
ผมเห็นคุณแอบมองสาวคนนั้นอยู่
- เปล่านะ - วันวาเลนไทน์นี้จะทำอะไรเหรอ
คุณคงต้องสับรางสาวๆ กันวุ่นแน่เลย
มีสาวคนเดียวเท่านั้นที่ผมสนใจจะยกรางให้
มีคนฝนเขี้ยวเสือให้หงอได้ด้วยแฮะ
เล่าเรื่องสาวคนนี้ให้ฟังบ้างสิ เร็วเข้า บอกมาให้หมด
เธอรูปร่างหน้าตาเป็นยังไง สเป็กผมรึเปล่า
ในแง่นึงก็ใช่
คุณมีอะไรคล้ายกันมาก
โธ่ ไม่เอาน่า ผมขอละเอียดๆ โอเคนะ เธอแก่กว่าหรืออ่อนกว่า
เธอ… แก่กว่า
เยส ว่าแล้วเชียว เธอเป็นคุณแม่สุดฮอต หม่าม้า หม่าม้า หม่าม้า
อย่าพูดว่า "หม่าม้า" สิ
- หม่าม้าสุดฮอตของผม - โอเค
เฮ้ คุณระวังไว้ก็ดีนะ ผมอาจจะงาบเธอไปกิน
หวังว่าคุณคงไม่ทำงั้น
แชดกับมามาซิตาแอบกุ๊กกิ๊กกัน นึกภาพดูสิ
- ผมพยายามจะไม่นึก - เฮ้ รู้อะไรไหม
ถ้าเกิดต้องเลิกกับฮูเลีย
- เธอมีพี่สาวไหม - ไม่มี
มีแค่ลูกชาย
ให้ตายสิ ปาปาซิโต คุณจะได้เป็นแด๊ดดี้
- ไม่ - ใช่สิ
ยังไงก็ไม่สำคัญหรอก โอเคนะ
- ดูเหมือนเธอจะเทผมแล้ว - เดี๋ยวสิ ในวันวาเลนไทน์เนี่ยนะ
ใช่ไหมล่ะ
ผมซื้อตุ๊กตาตัวเท่าบ้านมาให้เธอด้วย และตอนนี้ผม…
ตุ๊กตาตัวเท่าบ้านเหรอ
นี่พวก นายเดตผู้หญิงจริงๆ โอเคไหม รุ่นแม่แล้ว
นายจะ… ถ้ามีใครสักคนเอาตุ๊กตาตัวเท่าบ้านมาให้แม่ผม
ผมคง… ผมคงหัวเราะก๊ากใส่หน้าเขา
คุณต้องทุ่มเพื่อเธอให้เต็มที่ ลองทำอะไรเสี่ยงๆ ดูบ้าง
ลองคว้าโอกาสดู หา "ฮิวเวลรี" สวยๆ มาให้เธอ
แบบนี้ไง ก็เสียง "จ" ของคุณเป็นเสียง "ฮ" ไม่ใช่เหรอ
ยินดีที่ได้ทำธุรกิจด้วย
โอเค คุณอยาก… พูดเรื่องริมระเบียงไหม
อยาก ไม่สิ ฉันหมายถึง…
คุณบอกว่าสิ่งที่เกิดขึ้นที่นั่นคือความผิดพลาด…
และฉันเห็นด้วย
ใช่ มันงี่เง่า
งี่เง่ามาก ไม่สำคัญอะไรเลย
ยิ่งกว่าไม่สำคัญซะอีก ไม่มีความหมายเลย
แต่มันก็เกิดขึ้นแล้ว และมันทำให้ฉันเป็นบ้า
และถ้าฉันไม่ระบายสิ่งที่ฉันคิด
หัวฉันระเบิดแน่ แต่ฉันทำไม่ได้
เพราะฉันบอกใครไม่ได้
คุณบอกผมได้
ไม่ได้
ฉันอาย
นี่ เอาไอ้นี่ปิดตาไว้
เวลานี้ไม่เหมาะจะเล่นปิญญาตานะ
ไม่ใช่ ถ้าเราไม่ต้องเห็นหน้ากัน
มันจะได้ง่ายขึ้นเวลาพูดสิ่งที่คิดออกมา
มา ผมจะทำให้ดู
ผมคือคนที่กินโยเกิร์ตของลูเปเมื่อสัปดาห์ก่อน
รู้สึกดีขึ้นเยอะเลย
โอเค… ตาฉันบ้าง…
โอเค
เอาละนะ
ฉันรู้สึกหนักอึ้งมาตลอด หลังจากที่…
จูบกันครั้งนั้น
และฉันรู้สึกว่าฉันควรบอกแชด แต่มันอาจทำให้เราต้องเลิกกัน
และฉันรู้สึกว่าฉันควรบอกอิซาเบล แต่มันก็อาจทำให้คุณเลิกกันด้วย
และฉันอยากคุยกับคุณเรื่องนี้
แต่มันทำให้เรื่องระหว่างเรารู้สึกกระอักกระอ่วน
ฉันแค่รู้สึกว่าไม่ว่าฉันทำอะไร ฉันก็จะทำให้ทุกคนผิดหวัง
มันรู้สึกจุกอยู่ในอก
มันไม่เคยเกิดขึ้น
หมายความว่าไง
ถ้ามันไม่เคยเกิดขึ้น คุณก็ไม่มีอะไรต้องปิดบังแชดหรืออิซาเบล
ถ้ามันไม่เคยเกิดขึ้น คุณก็ไม่ต้องรู้สึกจุกอยู่ในอก
ถ้ามันไม่เคยเกิดขึ้น…
เราก็จะเป็นเพื่อนกันได้อีกครั้ง
ตอนนั้นมีแค่เราสองคนที่อยู่ที่นั่น
มันคือเรื่องราวของเรา
เพราะงั้นสิ่งเดียวที่เราต้องทำ คือพูดว่ามันไม่ได้เกิดขึ้น และ…
มันไม่เคยเกิดขึ้น
ปารีส
อะไรนะ
แสงไฟทำให้ฉันนึกถึงแสงไฟในปารีส…
ฉันว่าเรายังมีอุปกรณ์ประกอบ ที่เหลือจากงานโมเดลยูเอ็นที่เราเป็นเจ้าภาพ
นั่นสิ ให้ห้องครัวทำกอโกแว็งกับครัวซองต์…
แชดมีเครื่องเล่นแผ่นเสียงโบราณ ที่ต้องดูเจ๋งมากๆ ถ้าอยู่ในห้องนี้…
มาเริ่มงานกันเลย
โชคเข้าข้างคุณเรื่องลูเปมากกว่าผมไหม
ไม่เลย ป้ายังยืนกราน ว่าจะจับตาดูเราทุกครั้งที่เราอยู่ด้วยกัน
แม้แต่ตอนนี้ก็ด้วย
ดูเหมือนว่าวันวาเลนไทน์ของเรา คงต้องเป็นแบบนี้
ก็นะ
งั้นเราต้องทำให้มันออกมาดีที่สุด
คนหนุ่มสาวที่มีความรัก
รู้ไหมว่าสองคนนั้นทำให้ผมนึกถึงใคร
คุณกับผู้ชายขาตะเกียบคนนั้น ที่เคยทำงานในสวนไง
เมาริซิโอ
ขอให้เขาไปสู่สุคติ
ขาตะเกียบของเขา ทำให้เขาว่ายน้ำหนีฉลามไม่ทัน
พวกคุณก็เคยมองกันและกันแบบนั้นแหละ
มันคงทำให้คุณนึกถึงอดีตแน่ๆ
แม่รู้ว่าแกไม่ชอบคุยเรื่องบางอย่างกับแม่
แต่แม่อยากให้แกรู้ไว้ว่าแม่อยู่ตรงนี้เสมอนะ
ขอบคุณค่ะ เราสนแต่เรื่องหาของขวัญให้เอสเตบันดีกว่า
คิดว่าเขาจะชอบไอ้นี่ไหม
ชอบสิ ไร้ที่ติเลย
หวัดดี ผมชื่อเอสเตบัน และผมเป็นกบฏโดยไม่มีสาเหตุ
แต่ขี่รถไม่เร็วเกินที่กฎหมายกำหนด
ไอ้นี่มีเข็มขัดนิรภัยด้วยไหม
โธ่ ให้ตายสิ ซาร่า ไม่มี
ออกแนวนี้มากกว่า…
ดูให้ดีล่ะ
แบบนี้นะ…
ผมคือเอสเตบัน ราชาร็อกแอนด์โรล
แต่ถ้าเสียงดังเกินไป ผมเบาเสียงให้ได้นะ ใช้ได้ไหม
เอางี้ดีกว่า ผมปิดไปเลยละกัน
ไดแอน อย่างที่เราตกลงกันไว้
ผมมาแจ้งคุณล่วงหน้าเรื่องเวลาส่วนตัวของผม
สุดสัปดาห์หน้าผมจะไปเยี่ยมลูกกับหลานของผม
ฉันก็อยากอนุญาตอยู่หรอก
แต่เรามีงานเยอะแยะต้องทำ เพื่อปาร์ตี้ฮอลลีวูดเดือนหน้า
จริงๆ เราต้องเริ่มคุยกันเรื่องการเชิญแขก การเตรียมอาหาร…
ไว้เราค่อยมาคุยเรื่องนี้ต่อทีหลังได้ไหม
โอเคครับ
นี่เล่นตลกรึไงกัน
ถ้าการรักคุณคือการเล่นตลก งั้นผมก็เป็นตัวตลกที่เก่งที่สุดในโลกแล้ว
ไดแอน ผมเคยอยู่กับผู้หญิงเป็นร้อย… ไม่สิ เป็นสิบคน
แต่ไม่มีใครเทียบคุณได้เลย ไดแอน เดวีส์ ที่รักของผม
โอเค ฉันว่ามีเรื่องเข้าใจผิดแล้วล่ะ
ผมจะไม่มีวันทิ้งคุณ ผมจะอยู่เคียงข้างคุณเสมอ
ว่าไงนะ ไม่เอา อะไรน่ะ
คุณตกลงแล้วไงว่าเราแค่สนุกกันเฉยๆ
แต่ที่รักครับ…
หยุดเรียกฉันแบบนั้นซะที
รู้อะไรไหม
คุณทำพังหมดแล้ว
ขอโทษนะ เฮกเตอร์ มันจบแล้ว
เดี๋ยวสิ
จบเหรอ
โอเค ก็ได้ เราไม่จำเป็นต้องรักกันก็ได้
แค่เซ็กซ์ไร้ความหมาย สัปดาห์ละสามยก
และดินเนอร์ใต้แสงเทียนเป็นครั้งคราว ให้เราได้เล่าความลับส่วนตัวให้ฟัง
โอ๊ยตาย ไม่เอา
โอเค ก็ได้ ไม่ดินเนอร์ แค่เซ็กซ์
กับบทสนทนาเบาๆ ที่เราคุยกันว่าเราได้เจออะไรในทีวีบ้าง
เฮกเตอร์ คุณควรไปได้แล้ว
และถ้ามีใครรู้เรื่องของเราเข้า คุณจะถูกไล่ออก
โอเค
ไปก็ได้
ข้อเสนอสุดท้าย
ผมจะไม่พูดอะไรสักคำ แค่เซ็กซ์ เมื่อไรก็บอกได้เลย
ผมก็แค่สิ่งของ เอาไม่เอาก็แล้วแต่คุณเลย
- ออกไป - บอกแล้วไงว่ากำลังไป
อยู่นี่เอง
โห อย่างกับพระเอก
- เป็นไงบ้าง - ไม่ค่อยดี แชด
ไม่ค่อยดี
ไม่นะ
นี่ คุณเอาไอ้นี่ไปให้ฮูเลียสิ
อือ ขอบคุณมาก แต่เธอไม่ชอบอะไรแนวนี้
เฮ้ เฮกเตอร์
ใครก็ตามที่ปฏิเสธคุณ ถือว่าลูกชายเธอพลาดเจอพ่อที่ยอดเยี่ยม
เริ่มรู้สึกเหมือนปารีสเข้าไปทุกทีแล้ว
คุณเคยไปไหม
ไม่เคย แต่สักวันฉันจะไปอยู่ที่นั่นให้ได้
อาจจะเอาชุดของฉันไปแสดงที่แฟชั่นวีค
เยี่ยมเลย ผมจะนั่งเครื่องบินเจ็ตส่วนตัวไปเยี่ยมคุณ
ถือว่าเดตละนะ
เยี่ยมเลย…โดนใจผมมาก
ยกมือขึ้น นี่คือตำรวจสุดเก๋า
ไม่ต้องห่วง นี่ไม่ใช่ปืนจริง
ถึงครั้งนึงผมจะเคยถูกปล้น โดยคนที่จ่อปืนนิ้วมาทางผมก็เถอะ
แต่เพราะมันมืดมากต่างหากล่ะ
ฉันต้องถ่ายรูปคุณหน่อย กล้องอยู่ไหน
น่าจะอยู่บนลิ้นชักของหนู
อย่าเพิ่งถอดออกเชียว
กลิ่นอาหารน่ากินมาก
ปุลโป เอนาโมราโดคือสูตรพิเศษ ของครอบครัวเรามาหลายชั่วอายุคนแล้ว
มันถูกส่งต่อจากรุ่นทวดมาให้รุ่นยายเป็นอย่างดี
จากนั้นก็จากรุ่นยายมาให้รุ่นแม่ แล้วก็รุ่นแม่มาให้รุ่นฉัน
การตวงทุกอย่างต้องเป๊ะ ส่วนประกอบทุกอย่างต้องแม่น
มันซับซ้อนสุดๆ เลยแหละ
ฉันเลยทำไก่แทน
เรื่องราวนี้มันช่าง…
แม่ทำไมไปนานจัง
กล้องอยู่บน…
เมโม แบบนี้มันแย่มาก
ฉันอ้อนวอนป้าลูเปอีกทีให้เราไปเดตกัน
แต่ป้าบอกว่าฉันต้องทำงานคืนนี้
ทางเดียวที่เราจะได้ใช้เวลาร่วมดัน
- คือให้คุณมาช่วยงานฉันที่ห้องซักผ้า - ห้องซักผ้าเหรอ
แปลว่าเราจะได้แค่พับผ้าปูที่นอน ในวันวาเลนไทน์เนี่ยนะ
คุณโกรธอะไรเบอร์นั้น
แบบนี้สิฉันชอบ
ผ้าเช็ดตัวด้วยเหรอ ปลอกหมอนด้วยใช่ไหม
พูดชื่อผ้ามาให้หมดเลย เซ็กซี่ชะมัด
ผ้าปูโต๊ะด้วย ผ้าเช็ดปากด้วย
นี่คือคืนสุดท้ายที่เราจะได้อยู่ด้วยกัน
ผมไม่ยอมให้เป็นแบบนั้นแน่
(เย็นนี้อยู่ด้วยกันให้สนุกนะ - ลูเป)
ตลอดเวลาที่ผ่านมา
โรเบร์ตาไม่ได้คบกับแม็กซิโม
แต่… โรเบร์ตาคบกับแกสินะ
ซาร่า แกทำแบบนี้ได้ไง
- มันบาปนะ - แต่เรา…
ถ้าคนอื่นรู้เรื่องล่ะ พวกเขาจะว่ายังไง
หนูไม่รู้…
ตำรวจสุดเจ๋งมาแล้ว
คุณถูกจับกุมข้อหาไม่มารายงานตัวกินมื้อเย็น…
ผมเอาฟอยล์คลุมไว้ก่อนก็ได้ มันจะได้ไม่เย็น
แล้วอนาคตของแกล่ะ แกคิดว่าแกจะสร้างครอบครัวได้ไงกัน
มันไม่มีอะไรสำคัญไปกว่านั้นแล้ว
ชีวิตแม่คงไม่มีความหมายอะไรถ้าไม่มีลูกๆ
ไม่รู้สิ หนูแค่…
หนูไม่มั่นใจว่าหนูอยากมีสามี
แกจะไปรู้ได้ไง แกยังไม่เคยลองคบผู้ชายเลย
หนูไม่เคยรู้สึกอยากลองนี่นา
ไม่อยากเชื่อเลย
พ่อแกจะว่ายังไง
ขอโทษที…
คุณเก็บฟอยล์ไว้ตรงไหน
เดี๋ยวผมหาเอง
- เราทำสำเร็จ - เราทำสำเร็จ
คำว่า "ทำได้เยี่ยมมาก" ภาษาฝรั่งเศสพูดว่าไง
อ้อ แบบนี้…
งั้นก็…
ให้คุณเช่นกัน
ดีใจจังที่เรากลับมาเป็นเพื่อนกันอีก
ผมก็เหมือนกัน
เดี๋ยวพวกเขาจะมาถึงแล้ว เราเดินตรวจงานรอบสุดท้ายดีไหม
คุณนายเทลเลอร์ที่รัก
ผมจะพาคุณเดินชมห้องสวีทปารีสที่หรูหรานี้เอง
ตายจริง คุณเทลเลอร์ ช่างงดงามอะไรปานนี้
แชมเปญราคาแพง อู้ลาล้า
อ้อ ไม่ต้องห่วง ก็แค่หนึ่งล้านดอลลาร์เอง
พอดีแชมเปญราคาสองล้านดอลลาร์มันหมดน่ะ
โคตรเจ๋งเลย
เดี๋ยวนะ คุณทำเองหมดเลยเหรอ
ใช่ค่ะ แต่เราควรไปได้แล้ว อีกเดี๋ยวครอบครัวเทลเลอร์ก็จะมาแล้ว
ไม่ใช่ ที่รัก
พวกเรานี่แหละครอบครัวเทลเลอร์
ผมใช้ชื่อปลอมจองห้องสวีทห้องนี้ เพื่อเซอร์ไพรส์คุณ
ผมบอกแล้วไงว่าเราจะอยู่ที่นี่กัน แต่ผมไม่ได้บอกว่าตรงไหน
ตายจริง คุณนี่ยอดเยี่ยมที่สุดเลย
ไม่อยากเชื่อว่าคุณเตรียมห้องสวีทของตัวเอง
เพื่อนๆ ขอให้มีค่ำคืนที่แสนวิเศษนะ
ขอบคุณ แม็กซิโม คุณก็ด้วย
ตายจริง
เฮ้ ผมมีเครื่องเล่นแผ่นเสียงเหมือนอันนั้นเป๊ะ
ไม่เป็นไรนะ เราจะทำแบบนี้กัน
เราจะแสร้งทำเป็นว่ามันไม่เคยเกิดขึ้น เราจะไม่พูดเรื่องโรเบร์ตาอีก
แล้วแกก็จะโตผ่านพ้นช่วงนี้ไป
ช่วงนี้เหรอ แม่…
แกยังเป็นวัยรุ่นอยู่ แกเลยสับสน
เราจะลืมเรื่องนี้ซะ แล้วใช้ชีวิตต่อ
แม่ฟังหนูนะ มันไม่…
หนูทำแบบนั้นไม่ได้
หนูไม่อยากทำแบบนั้น
มันบาปนะ
แม่ปล่อยให้คนที่ทำนิสัยแบบนี้…
อยู่ในบ้านแม่ต่อไปไม่ได้
หนูไม่ขอใช้ชีวิตในที่ที่หนูต้องโกหก ถึงตัวตนที่แท้จริงของหนู
ซาร่า…
แม่ยอมรับด้านนั้นของแกไม่ได้
แม่ หนูหมายความตามที่พูด
มันไม่ถูกต้อง
แม่ขอโทษ
แม่พูดไม่ได้ว่ามันไม่เป็นไร
ขอโทษนะ
หนูเกลียดแม่
จากนั้นนะ ฮิวโก
แม่กับยายของหลานก็พูดอะไรกัน
ลุงจะไม่พูดซ้ำให้หลานได้ยิน
พวกเขาต้องใช้เวลานาน กว่าจะก้าวข้ามสิ่งที่เกิดขึ้นวันนั้นไปได้
แน่นอนว่าตอนนั้นลุงมีเรื่องอื่นให้คิด
แม็กซิโม
ผมรู้ว่าเราวางแผนไว้สำหรับคืนพรุ่งนี้
แต่ผมอยากแวะเอาไอ้นี่มาให้คุณ
ช็อกโกแลตนี่ มันช่าง…
เลี่ยนจัง
ไม่ใช่ช็อกโกแลตธรรมดานะ
ผมขโมยช็อกโกแลตพวกนี้ มาจากหมอนในห้องของแขกที่ลาส โคลินาส
เพื่อคุณเลย
ไร้ที่ติเลยแหละ
โจ…
อีกสถานที่นึงที่คุณเพิ่มไว้ในแผนการท่องเที่ยวน่ะ
เดี๋ยวก่อน รอแป๊บนึงนะ
สถานที่ที่คุณบอกว่าไม่อยากไปแน่นอน
และคุณโกรธที่ผมแนะนำใช่ไหม
ใช่ นั่นแหละ
ช่วยเอากลับมาคิดดูอีกทีได้ไหม
เป็นความคิดที่เข้าท่ามากครับหัวหน้า ผมยินดีจัดการให้เลย
ลุงจะไปเจอกับอิซาเบลสินะเนี่ย
ไม่รู้สิ
ใช่เหรอ
ลองคิดดูว่าการทำงานให้เขามันเป็นไง
- ผมไม่รู้ว่าคุณทำได้ไง - ทรมานชัดๆ
แต่อย่างที่บอก
วันวาเลนไทน์ปีนั้นได้เปลี่ยนเราทุกคนไป
บางความสัมพันธ์ก็สนิทกันมากขึ้น
หนึ่งความสัมพันธ์ต้องจบลงตลอดกาล
และถึงแม้ว่าสักวันสิ่งต่างๆ จะเปลี่ยนไป
ไม่ว่าคนคนนั้นจะต้องการหรือไม่ก็ตาม
ความสัมพันธ์นึงได้แหลกสลายไปแล้ว
คำบรรยายโดย ชลันธร เรืองภักดี